

LATVIJAS REPUBLIKA

**JELGAVAS NOVADA PAŠVALDĪBA**

 UR reģ.Nr. 90009118031, Pasta iela 37, Jelgava, LV-3001, Latvija, tālrunis: 63022238,

E-pasts: dome@jelgavasnovads.lv; [www.jelgavasnovads.lv](http://www.jelgavasnovads.lv)

Jelgavā

Apstiprināts

ar Jelgavas novada domes

2024.gada maija lēmumu

( protokols Nr…..)

**Jelgavas novada pašvaldības konkurss bērnu un jauniešu nometņu organizatoriem atbalsta programmas**

**“Atbalsts Ukrainas un Latvijas bērnu un jauniešu nometnēm” ietvaros**

**NOLIKUMS**

1. **Vispārīgie jautājumi**
2. Jelgavas novada pašvaldības konkurss bērnu un jauniešu nometņu organizatoriem atbalsta programmas “Atbalsts Ukrainas un Latvijas bērnu un jauniešu nometnēm” ietvaros (turpmāk – konkurss) tiek organizēts, saskaņā ar Ministru kabineta 2024.gada 9.aprīļa rīkojumu Nr. 261 (prot. Nr.15, 17. §) Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" unValsts izglītības satura centra un Jelgavas novada pašvaldības noslēgto līgumu Nr.JNP/5-34.3/24/116 par atbalsta programmas “Atbalsts Ukrainas un Latvijas bērnu un jauniešu nometnēm” īstenošanu.

Konkursa organizētājs Jelgavas novada pašvaldība (turpmāk – Pašvaldība).

1. Paziņojumu par konkursu un konkursa nolikumu publicē Pašvaldības oficiālajā tīmekļvietnē www.jelgavasnovads.lv. Konkursa nolikumu var saņemt arī klātienē Pašvaldības administrācijas ēkā Jelgavā, Pasta ielā 37.
2. Nometnes tiek organizētas skolēnu 2024.gada vasaras un rudens brīvlaikā līdz 2024.gada 1.novembrim ar mērķi nodrošināt atbalstu Ukrainas bērnu un jauniešu socializācijai un psihoemocionālajai labbūtībai, kā arī latviešu valodas praktizēšanai un prasmju pilnveidei, komunicējot un sadarbojoties gan savā starpā, gan ar Latvijas bērniem un jauniešiem daudzveidīgās radošajās norisēs un izglītojošās aktivitātēs kultūrizglītībā, vides izglītībā, tehniskajā jaunradē, sportā, veselīga dzīvesveida un drošības jautājumos. Nometnes var organizēt un īstenot gan pašvaldību dibinātas iestādes, gan biedrības un nodibinājumi, gan nevalstiskās organizācijas un citas juridiskas personas – ikviens, kurš piedalās konkursā, piedāvājot Nolikumam atbilstošu saturu un dalībnieku iesaisti. Viens nometņu organizētājs var īstenot vairākas nometnes.
3. **Dalībnieku mērķgrupas**
4. Mērķgrupa – Jelgavas novadā dzīvojošie Ukrainas civiliedzīvotāju bērni un jaunieši un Jelgavas novada skolēni no 1.līdz 12.klasei, bet ne vecāki par 18 gadiem. Nometnēs bērnu skaits sadalās aptuveni līdzvērtīgi - 50% Ukrainas bērni, 50% vietējie bērni.
5. **Nosacījumi nometnes īstenošanai**
6. Bērnu nometnes organizē, pamatojoties uz Ministru kabineta 2009.gada 1.septembra noteikumiem Nr.981 “Bērnu nometņu organizēšanas un darbības kārtība” un ievērojot tajos noteiktās prasības, kā arī ievērojot Vadlīnijas piesardzības pasākumiem bērnu nometņu organizētājiem: <http://nometnes.gov.lv/news/newsview/140?return=aHR0cDovL25vbWV0bmVzLmdvdi5sdi9uZXdzL2xpc3Q>
7. Nometnei jābūt reģistrētai un saskaņotai bērnu nometņu datu bāzē [www.nometnes.gov.lv](http://www.nometnes.gov.lv), reģistrējot nometni, jānorāda atzīme: “Valsts finansētās nometnes projektā “Atbalsts Ukrainas un Latvijas bērnu un jauniešu nometnēm”.”.
8. Var tikt organizētas gan dienas, gan diennakts nometnes - telpās, ārpus telpām, telpās un

ārpus telpām.

1. Nometnes saturs tematiski un mērķtiecīgi jāveido tā, lai sniegtu atbalstu bērniem un jauniešiem:
	1. izglītojošas aktivitātes kultūrizglītībā, vides izglītībā, tehniskajā jaunradē;
	2. latviešu valodas praktizēšana un prasmju pilnveide;
	3. komunikācijas, sadarbības un sociāli emocionālo prasmju pilnveide;
	4. sporta/fiziskās aktivitātes;
	5. veselīga dzīves veida un cilvēkdrošības paradumu veidošana.
2. Tiek atbalstītas dienas un diennakts nometnes, kuru plānotais ilgums ir 3 (trīs) dienu dienas nometnes un 5 (piecas) dienu diennakts nometnes. Dienas nometnes programma dienā ir vismaz 6 stundu ilga.
3. Atbalsta apmērs par vienu nometnes dalībnieku dienā ir 50 *euro* apmērā (dienas nometne) vai 70 *euro* apmērā (diennakts nometne).
4. Ja to atļauj Pašvaldībai piešķirtais finansējums Ukrainas bērniem var piedāvāt iespēju piedalīties divās nometnēs.
5. Attiecināmās izmaksas nometnes norisē:
	1. telpu un aprīkojuma, piem., telts, noma;
	2. transporta pakalpojumi (sabiedriskā transporta biļetes nometnes dalībniekiem un/vai autobusu noma nometnes dalībnieku pārvadāšanai);
	3. dalībnieku ēdināšana, izmitināšana;
	4. aktivitātēm un nodarbībām nepieciešamie materiāli un kancelejas preces, ieejas biļetes, ja nometnes dalībnieki apmeklē kādu pasākumu vai kultūras/dabas vietu;
	5. nometnes programmas nodrošināšanai nepieciešamās saimniecības preces, t.sk. dezinfekcijas līdzekļi, higiēnas preces;
	6. nometnes programmas nodrošināšanai nepieciešamais mazvērtīgais inventārs;
	7. citas nometnes programmas īstenošanai nepieciešamās izmaksas (piemēram, Veselības inspekcijas saskaņojuma izmaksas);
	8. nometnes personāla (vadītāja, pedagogu, radošo darbnīcu vadītāju, tehnisko darbinieku u.c.) darba samaksa.
6. Neattiecināmās izmaksas - izmaksas, kas neatbilst nometnes mērķa sasniegšanai (piemēram, prēmijas, dāvinājumi vai citi materiāli stimulējoši pasākumi nometnes personālam, pamatlīdzekļu iegāde, naudas sodu, līgumsodu, kavējuma procentu apmaksa, bankas pārskaitījumu komisijas maksa, izmaksas, kas jau tiek finansētas no Pašvaldības budžeta u.tml. citi izdevumi).
7. **Konkursa norise**
8. Konkursa dalībnieks nometnes pieteikumu iesniedz datorrakstā latviešu valodā līdz 2024.gada 14. jūnijam. Pieteikums sastāv no aizpildītas iesnieguma veidlapas (1. pielikums). Dokumentus iesniedz papīra formā Pašvaldības sekretariātā Jelgavā, Pasta ielā 37 vai elektroniska dokumenta veidā dome@jelgavasnovads.lv, tos sagatavojot atbilstoši normatīvajiem aktiem par dokumentu noformēšanu.
9. Pašvaldība iesniegto pieteikumu vērtēšanai izveido vērtēšanas komisiju 5 (piecu) locekļu sastāvā, kuras sastāvu un tās nolikumu ar rīkojumu apstiprina domes priekšsēdētājs.
10. Nometnes pieteikumus vērtēšanas komisija vērtē:
	1. saskaņā ar nometnes iesniedzēja atbilstības kritērijiem (2.pielikuma 1.punkts);
	2. saskaņā ar kvalitātes kritērijiem (2.pielikuma 2.punkts).
11. Vērtēšanas komisija atbilstoši pieejamās kvotas[[1]](#footnote-1) finansējumam, kā arī saskaņā ar atbilstības un kvalitātes kritēriju (2.pielikums) vērtēšanas rezultātiem pieņem lēmumu par nometnes pieteikuma apstiprināšanu vai nometnes pieteikuma noraidīšanu.
12. Vērtēšanas komisijas lēmumu par nometnes pieteikuma apstiprināšanu vai nometnes pieteikuma noraidīšanu Pašvaldība 2 (divu) darbdienu laikā pēc lēmuma pieņemšanas nosūta pieteikuma iesniedzējam pa pastu vai uz projekta iesniedzēja norādīto elektroniskā pasta adresi.
13. Paziņojumu par konkursa rezultātiem publicē Pašvaldības tīmekļa vietnē.
14. **Finansējuma piešķiršanas kārtība**
15. Finansējums nometnēm tiek piešķirts uz līguma pamata starp nometnes īstenotāju un Pašvaldību, ņemot vērā 10.punktā paredzēto finansējuma apjomu. Līgumam tiek pievienota pārskata forma, kas jāiesniedz pēc nometnes noslēguma vai līdz 2024.gada 8.novembrim.
16. Pieteikuma iesniedzējam, ar kuru tiks noslēgts līgums par nometnes īstenošanu, jābūt norēķinu kontam bankā, lai saņemtu finansējumu no Pašvaldības. Nometnes īstenotājs nodrošina atsevišķu grāmatvedības uzskaiti par nometnes izdevumiem un finansējuma izlietojuma attaisnojuma dokumentu pieejamību pēc Pašvaldības pieprasījuma .
17. Pašvaldība var pārskaitīt nometnes organizētājam avansu līdz 90% apmērā no piešķirtā finansējuma. Atlikusī finansējuma daļa tiek pārskaitīta pēc pārskata iesniegšanas Pašvaldībai un saskaņošanas.
18. Ja faktiskais bērnu skaits nometnē ir mazāks nekā ar bērnu likumiskajiem pārstāvjiem noslēgto līgumu skaits par dalību nometnē:
	1. piešķirtais finansējums ir pilnībā attiecināms gadījumos, kad bērns vai jaunietis nav piedalījies nometnē attaisnojošo iemeslu dēļ (ārsta zīme slimības gadījumā, bērna likumiskā pārstāvja iesniegums nometnes organizētājam par objektīviem apstākļiem nometnes neapmeklēšanai);
	2. piešķirtais finansējums ir pilnībā attiecināms uz neatgūstamajām izmaksām;
	3. pārējos gadījumos piešķirto finansējumu nometnes īstenotājs atmaksā atpakaļ Pašvaldībai.
19. Neizlietoto nometnei piešķirto finansējumu nometnes īstenotājs atmaksā Pašvaldībai.

Domes priekšsēdētāja pienākumu izpildītāja I. Vītola

Jelgavas novada pašvaldības konkurss bērnu un jauniešu nometņu organizatoriem

Projektā “Atbalsts Ukrainas un Latvijas bērnu un jauniešu nometnēm”

Pielikums Nr.1

**Nometnes pieteikuma VEIDLAPA**

|  |  |
| --- | --- |
| **1.1. Nometnes nosaukums** |  |

|  |
| --- |
| **1.2. Nometnes pieteicējs** |
| Juridiskās personas pilns nosaukums[[2]](#footnote-2)/ vai fiziskas personas vārds, uzvārds[[3]](#footnote-3) |  |
| Reģistrācijas Nr./vai personas kods |  |
| Juridiskā adrese |  |
| Tālrunis |  |
| E-pasta adrese |  |
| Tīmekļa vietnes adrese |  |
| Bankas rekvizīti |  |
| Vadītāja vārds, uzvārds |  |
| Amata nosaukums |  |
| **1.3.Nometnes vadītājs**  |
| Vārds, uzvārds |  |
| Nometņu vadītāja apliecības numurs un derīguma termiņš |  |
| Tālrunis/mob. tālr. |  |
| E-pasta adrese |  |
| **1.4. Kontaktpersona par finanšu jautājumiem** |
| Vārds, uzvārds |  |
| Amata nosaukums |  |
| Tālrunis/mob. tālr. |  |
| E-pasta adrese |  |

|  |  |
| --- | --- |
| **1.5. Nometnes īstenošanas laiks**  | 2024.gada \_\_\_.\_\_\_\_\_\_\_ līdz 2024.gada \_\_\_\_.\_\_\_\_\_\_\_\_ |
| **1.6.Nometnes īstenošanas vieta(-s)** |  |
| **1.7.Citi finansējuma avoti, ja tādi paredzēti** |  |

|  |
| --- |
| **1.7. Nometnes apraksts***Lūdzu, norādiet nometnes mērķi, paredzētās aktivitātes, dalībnieku skaitu, nometnes veidu pēc dalībnieku uzturēšanās laika diennaktī, nometnes veidu pēc dalībnieku izmitināšanas un kā plānojat sasniegt mērķauditorijas daļu – Jelgavas novadā dzīvojošie Ukrainas civiliedzīvotāju bērni un jaunieši..* |
|  |

|  |
| --- |
| **1.8. Īss pieteikuma iesniedzēja apraksts***Miniet savus galvenos darbības virzienus, aktivitātes un teritoriju. Aprakstiet savu pieredzi darbā ar bērniem un jauniešiem, minot konkrētus piemērus, projektus, aktivitātes.*  |
|  |

|  |  |
| --- | --- |
| Paraksts: |   |
|  |  |
| Datums: | 2024. gada \_\_\_.\_\_\_\_\_\_\_\_\_\_\_ |

Jelgavas novada pašvaldības konkurss bērnu un jauniešu nometņu organizatoriem

programmā “Atbalsts Ukrainas un Latvijas bērnu un jauniešu nometnēm”

Pielikums Nr.2

**Atbilstības un kvalitātes kritēriji:**

1.nometnes pieteikuma iesniedzēja atbilstības kritēriji:

|  |  |  |
| --- | --- | --- |
| Nr.p.k. | Kritērijs | Maksimālais punktu skaits |
| 1.1. | Nometnes pieteikuma iesniedzējs ir iestāde, organizācija, biedrība vai nodibinājums, kas veic darbu ar jaunatni, nometnes vadītājam ir derīga nometņu vadītāja apliecība un pieredze darbā ar bērniem un jauniešiem | 3 |
| 1.2. | Nometnes pieteikuma iesniedzēja un sadarbības partnera, ja attiecināms, darbība nav apturēta, nav uzsākts maksātnespējas process  | 1 |
| 1.3. | Nometnes pieteicējam Latvijas Republikā pieteikuma iesniegšanas dienā nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā katram atsevišķi pārsniedz 150 *euro* | 1 |

2.nometnes pieteikuma kvalitātes kritēriji:

|  |  |  |
| --- | --- | --- |
| Nr.p.k. | Kritērijs | Maksimālais punktu skaits. |
| 2.1. | Nometnes pieteikums ir iesniegts šajā nolikumā noteiktajā termiņā(1.punkts) pieteikums iesniegts līdz 14.06.2024(4 – 1 punkts) tiek piešķirti atbilstoši pieteikuma iesniegšanas secībai | 5 |
| 2.2. | Nometnes pieteikums ir pilnībā aizpildīts un sagatavots atbilstoši projekta iesnieguma veidlapai (nolikuma 1.pielikums)(1 punkts) nometnes pieteikuma veidlapā ir aizpildītas visas sadaļas(1-2 punkti)izvērsti atklāts nometnes saturs(1-2) punkti) nometnes rīkotājam ir skaidrs plāns, kā sasniegt nometnes mērķauditoriju | 5 |
| 2.3. | Plānotais nometnes īstenošanas termiņš atbilst nolikumā norādītajam periodam (3 dienas dienas nometnei, 5 dienas diennakts nometnei) | 1 |
| 2.4. | Nometnes saturs tematiski un mērķtiecīgi atbilst konkursa nolikuma 8.punktā norādītajiem virzieniem | 5 |
| 2.5. | Nometnes dalībnieki atbilst konkursa nolikuma II sadaļā norādītajai mērķgrupai | 1 |
| 2.6. | Citas pieteikuma iesniedzēja uzrādītas kvalitātes un priekšrocības | 5 |

1. Pašvaldībā reģistrēti (aktīvajā statusā) 63 Ukrainas civiliedzīvotāji vecumā no 7-18, atbalsta apjoms plānots 32 bērnu dalībai nometnē. Jelgavas novadam piešķirtā kopējā summa nometņu organizēšanai – 7138,00 (septiņi tūkstoši viens simts trīsdesmit astoņi) EUR, ieskaitot izmaksas atbalsta programmas administrēšanai pašvaldībai, kopā 4% apmērā no apgūtā finansējuma. [↑](#footnote-ref-1)
2. Gadījumā, ja nometnes pieteicējs ir juridiska persona [↑](#footnote-ref-2)
3. Gadījumā, ja nometnes pieteicējs ir fiziska persona [↑](#footnote-ref-3)